GNX-803T GN-XIV

* ด้านหน้า
* ด้านหลัง
* รุ่นผลิตจำนวนมาก

**GNX-803T GN-XIV** (ญี่ปุ่น: ジンクスフォー, โรมาจิ: Jinkusu fō, อ่านเสียงว่า "จิงซ์โฟร์") เป็นโมบิลสูทรุ่นผลิตจำนวนมากของกองทัพสหพันธ์โลก ปรากฏตัวในโมบิลสูทกันดั้มดับเบิ้ลโอ เดอะ มูฟวี่: การตื่นของผู้บุกเบิก

## เทคโนโลยีและความสามารถในการต่อสู้

GN-XIV เป็นรุ่นต่อจากอเฮดและ GN-XIII หลังจบซีซั่น 2 GN-XIII ที่เหลืออยู่ส่วนใหญ่ได้รับการอัปเกรดเป็น GN-XIV จากการศึกษาและผสมผสานเทคโนโลยีทั้งหมดจากแหล่งเหล่านี้ GN-XIV จึงเป็นเครื่องจักรที่ล้ำหน้าที่สุดในซีรีส์ GN-X ที่จะพัฒนา และเชื่อว่ามีประสิทธิภาพเหนือกว่ากันดั้มรุ่น 3.5 ทำให้เป็นหนึ่งในเครื่องจักรที่ผลิตจำนวนมากที่น่าเกรงขามที่สุดในปัจจุบัน

แม้ว่าซีรี่ส์อเฮดจะแตกต่างจากซีรี่ส์ GN-X แต่ตัวขับดันแบบแบ็คแพ็คของรุ่นก่อนนั้นถูกรวมเข้ากับ GN-XIV ส่งผลให้มีตัวขับดันเพิ่มที่ด้านหลังบ่าเพื่อเพิ่มความเร็วและความคล่องแคล่ว เช่นเดียวกับ GN-XIII บ่าของ GN-XIV มีฮาร์ดพอยท์สำหรับติดตั้งอาวุธและอุปกรณ์ต่างๆ ทำให้สามารถปรับเปลี่ยนและใช้งานได้หลากหลายมากขึ้นในสนามรบ ความสามารถในการต่อสู้โดยรวมสามารถปรับปรุงได้ด้วยพลังของระบบแทรนซั่มซิสเต็ม ในสถานการณ์ฉุกเฉิน นักบินสามารถโอเวอร์โหลดระบบแทรนซั่มเพื่อทำการระเบิดพลีชีพไปพร้อมกับโมบิลสูทและศัตรูรอบๆ เลย์เอาต์ของห้องนักบินเหมือนกับรุ่น GN-X รุ่นก่อน ๆ ซึ่งมีลักษณะเฉพาะด้วยพื้นที่แคบแบบแทบไม่มีระยะห่างระหว่างจอภาพกับนักบิน GN-XIV นั้นคล้ายกับเครื่องจักรที่ใช้อินโนเวเตอร์เนื่องจากได้รับระบบสนับสนุนจากเวด้า ทำให้มีการพัฒนาระบบปฏิบัติการอย่างมาก ในแง่ของซอฟต์แวร์ มันได้รับพลังที่เพิ่มขึ้นซึ่งถือว่าไม่มีใครเทียบได้กับรุ่น GN-X รุ่นเก่าเลย

## อาวุธที่ติดตั้ง

* **GN บีมไรเฟิล** - อาวุธหลักของ GN-XIV สามารถติดตั้งลำกล้องที่ยาวขึ้นเพื่อเพิ่มความแม่นยำในการยิง GN-XIV ที่ถูก ELS ดูดกลืนสามารถงอก GN บีมไรเฟิลออกมาจากแขนได้ เมื่อไม่ได้ใช้งานจะเก็บไว้ที่เกราะเอวด้านหลัง

* **GN บีมเซเบอร์** - อาวุธต่อสู้ระยะประชิดที่ปล่อยใบมีดบีมที่ทำจากอนุภาค มีพลังการทำลายในระดับที่สูงมาก GN-XIV จะเก็บ GN บีมเซเบอร์ 2 เล่มไว้ที่ต้นขา และ GN-XIV ที่ถูก ELS ดูดกลืนสามารถปล่อยใบมีดบีมได้โดยตรงจากมือ

* **GN วัลแคน** - ปืนบีมกันขนาดเล็ก 4 กระบอกที่ถูกติดตั้งไว้ที่ศีรษะและเกราะส่วนเอวหน้า มีพลังโจมตีต่ำแต่อัตราการยิงสูง มักใช้สำหรับจำกัดการเคลื่อนไหวของศัตรูหรือทำลายมิสไซล์ และ GN-XIV ที่ถูก ELS ดูดกลืนไม่สามารถใช้อาวุธนี้ได้เนื่องจากโครงสร้างที่เปลี่ยนแปลงไปทำให้ปากกระบอกปืนถูกปิดลง

* **GN ชิลด์** - โล่ป้องกันขนาดใหญ่ที่ติดตั้งบนไหล่ มันสามารถสร้าง GN ฟิลด์ได้คล้ายกับโมบิลสูทของอินโนเวเตอร์ นอกจากนี้ที่ด้านใต้ยังเก็บระเบิดมืออนุภาค GN ไว้หนึ่งคู่เพื่อใช้ในสถานการณ์ต่างๆ

* **GN คลอว์** - ส่วนมือของโมบิลสูทซีรีส์ GN-X มีกรงเล็บที่แหลมคมสำหรับใช้ในการต่อสู้ด้วยมือเปล่า

* **NGN บาซูก้า** - ตัว 'N' ที่อยู่ในชื่อย่อมาจากคำว่า 'Non' เพื่อสื่อว่าเป็นบาซูก้าแบบไม่ใช้อนุภาค GN บาซูก้านี้สามารถยิงขีปนาวุธอนุภาค GN หรือมิสไซล์ที่ไม่ใช่อนุภาค GN ได้ NGN บาซูก้าของ GN-XIV ที่ถูก ELS ดูดกลืนสามารถงอกขึ้นมาจากแขน พวกมันจะยิงบีมอนุภาคแทนที่จะเป็นอาวุธโปรเจคไทล์แบบกายภาพ

* **GN คอนเดนเซอร์** - ถังเก็บอนุภาคที่สามารถติดตั้งที่ไหล่ทั้งสองข้างของ GN-XIV ใช้สำหรับกักเก็บอนุภาคสำรองสำหรับใช้ในอาวุธต่างๆ

* **บูสเตอร์** - อุปกรณ์เร่งความเร็วแบบเดียวกับที่ใช้โดยอเฮด ติดตั้งอยู่ที่ด้านหลังและดึงอนุภาคจาก GN คอนเดนเซอร์ภายในบูสเตอร์ ใช้สำหรับเดินทางในระยะไกลด้วยความเร็วสูง

## ระบบที่ติดตั้ง

* **แทรนซั่มซิสเต็ม** - ระบบพิเศษที่ถูกพัฒนาขึ้นโดยอิโอเลีย เชนเบิร์ก ผู้ก่อตั้งเซเลสเชียลบีอิ้ง ระบบนี้จะช่วยปลดปล่อยความสามารถทั้งหมดของ GN ไดรฟ์ โดยการเร่งอัตราผลิตอนุภาค GN ให้ถึงขีดสุด ทำให้มีพลังโจมตี พลังป้องกัน ความเร็ว รวมถึงสเปคพื้นฐานเพิ่มขึ้นเป็นสามเท่า นอกจากนี้โมบิลสูทจะเรืองแสงเป็นสีแดงและเกิดภาพติดตาขณะเคลื่อนไหว แต่จากผลข้างเคียงจากการเร่งอัตราผลิตอนุภาค GN ที่มากเกินไปของ GN ไดรฟ์ [T] อาจทำให้โมบิลสูทเกิดการโอเวอร์โหลดและระเบิดเป็นวงกว้าง หลังจากความพ่ายแพ้ของเอ-ลอว์สและอินโนเวเตอร์ สหพันธ์โลกได้เป็นผู้ครอบครองเวด้าและยานแม่ซเลสเชียลบีอิ้ง และหลังจากการศึกษาเทคโนโลยีของอินโนเวเตอร์รวมกับระบบที่มีอยู่ ทำให้สหพันธ์โลกสามารถพัฒนาระบบแทรนซั่มที่ใกล้เคียงกับของจริงขึ้นมาได้สำเร็จ

* **ระบบสนับสนุนจากเวด้า** - ระบบปฏิบัติการหรือ "OS" ของโมบิลสูทที่เชื่อมต่อกับระบบประมวลผลแบบควอนตัม "เวด้า" เป็นอีกหนึ่งปัจจัยที่ทำให้เซเลสเชียลบีอิ้งและกันดี้มมีความแข็งแกร่งเหนือกว่าชาติใดในโลก หลังจากความพ่ายแพ้ของเอ-ลอว์สและอินโนเวเตอร์ สหพันธ์โลกได้เป็นผู้ครอบครองเวด้าและได้รับขุมพลังที่แข็งแกร่งนี้ในที่สุด ถึงตอนนี้อาจกล่าวได้ว่า GN-XIV มีพลังเทียบเท่ากับกันดั้มรุ่นที่ 3 ของเซเลสเชียลบีอิ้งแล้ว

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/movie (เว็บไซต์อย่างเป็นทางการ)